Starnberské jazero

Starnberské jazero [vyslov:šta…] (po nemecky: Starnberger See) je jazero ležiace juhozápadne od Mníchova v Bavorsku v južnom Nemecku.

Pre svoju veľkú hĺbku patrí k najvodnatejším v Nemecku, ak neberieme do úvahy Bodamské jazero. Pri západnom brehu, južne od Possenhofenu leží malý Ružový ostrov (po nemecky: Roseninsel). 

Pôvodne sa volalo po nemecky Würmsee podľa rieky Würm, ktorá je jediným odtokom jazera. Jazero vzniklo pôsobením ľadovca, ktorý vytvoril aj Würmskú dolinu (po nemecky: Würmtal). Starnberské jazero sa preslávilo tragickou smrťou kráľa Ľudovíta II. v roku 1886 v Bergu. Túto udalosť dnes pripomína votívna kaplnka a drevený kríž v jazere.

Kategória:Jazerá v Nemecku
Kategória:Geografia Bavorska